stanford-oval/wikipedia huggingface dataset:
שירות ההגירה הפדרלי של רוסיה
היסטוריה

הגוף הראשון שעסק במתן אשרות ונאבק בהגירה לא חוקית ברוסיה הוקם לראשונה ב-14 ביוני 1992 בשם ועדת ההגירה של משרד העבודה והתעסוקה.
בשנת 1999 נשיא רוסיה בוריס ילצין חתם על צו נשיאותי להרמת המשרד לענייני פדרציה, לאומים ומדיניות ההגירה. בשנת 2001 המשרד פורק וסמכויותיו הועברו למשרד הפנים. בפברואר 2002 הוקמה המחלקה לענייני הגירה שהפכה לשירות עצמאי ב-19 ביולי 2004 בשם שירות ההגירה הפדרלי.
בינואר 2006 הוקמו סניפים טריטוריאליים של השירות והגוף התמזג עם המחלקה להנפקת ויזות ודרכונים. עד שנת 2012 פעל הגוף כסוכנות בת של משרד הפנים. משנת 2012 הוכפף ישירות לממשלת רוסיה.
באפריל 2016 נשיא רוסיה ולדימיר פוטין חתם על צו לפירוק הארגון וסמכויותיו הוחזרו למשרד הפנים ובמקומו הוקם המינהל הראשי לענייני הגירה.
ראשי השירות

| מס' | שם | שם | תקופת כהונה | תחת הנשיא(ים) | הערות |
| --- | --- | --- | --- | --- | --- |
| 1. |  | טטיאנה רגנט | יולי 1992 - פברואר 1999 | בוריס ילצין | כמנהלת מחלקת ההגירה במשרד הפנים |
| 2. |  | אנדריי צ'רניינקו | 3 ביוני 2004 — 20 ביולי 2005 | ולדימיר פוטין | כמנהל שירות ההגירה הפדרלי |
| 2. |  | קונסטנטין רומודנובסקי | 20 ביולי 2005 — 5 באפריל 2016 | ולדימיר פוטין דמיטרי מדבדב פוטין |  |
ראו גם

שירות ההגירה הממלכתי של אוקראינה
אכיפת מכס והגירה (ארצות הברית)
תמי זר

| --- | --- |
אין תמונה חופשית
 לידה:  13 בפברואר 1957 (בת 67) נווה ים, ישראל 
 מדינה:  ישראל 
 שפות היצירה:  עברית 
 
תמי זר (נולדה ב-13 בפברואר 1957) היא סופרת ועיתונאית ישראלית.
ביוגרפיה

תמי זר נולדה לז'אן ופנינה זר בקיבוץ נווה ים. בילדותה חייתה בגבעתיים. את מרבית חייה הבוגרים בילתה בתל אביב. מסוף שנות ה-70 עד סוף שנות ה-80 התגוררה בלונדון, שם למדה משחק בכיתות האמן של Doreen Cannon. לאחר מכן שחקה וכתבה הצגות בתיאטרון שוליים ועבדה עם הבמאית והמשוררת Mimi Khalvati.
מאז חזרתה לישראל בסוף שנות השמונים, עובדת כעיתונאית פרילנסרית ומנחה סדנאות כתיבה, מלווה כותבים ועובדת כסופרת צללים בארץ ובחול. כתבותיה התפרסמו בעיתונים ומגזינים בישראל ובעולם. בין השאר כיסתה את האינתיפאדה השנייה ואת מלחמת לבנון השנייה עבור העיתון לוס אנג'לס טיימס
בשנת 2010 פרסמה את Oost West, ספר העוסק בחברה הישראלית הספר ראה אור בהולנד ונכתב בשיתוף פעולה עם העיתונאית ההולנדית שפרה הרשברג. הפרויקט נתמך על ידי קרן BJP ההולנדית לפרויקטים עיתונאים.
ב-2013 פרסמה את הרומן טרינידד (הוצאת מודן).
הערות שוליים

↑ דוגמאות:
Weddings on the Front Line
בדרך המשי, באתר גלובס, 4 בספטמבר 2002
תמי זר, נא להדליק פלאפונים, באתר ynet, 14 באפריל 2008
טלנובלה סינית, באתר גלובס, 8 בנובמבר 2001
↑  Israelis Stream Back Home From Egypt - Los Angeles Times
↑  Oost West: familieportretten uit Israël, באתר אמאזון
↑  FondsBJP | Verleent financiële steun aan journalistieke projecten, biografieën en andere vormen van non-fictie
| --- | --- |
בקרת זהויות :  NLI: 987007518911105171  VIAF: 281435746   WorldCat (עם VIAF): 281435746
שוער הגלקסיה

| --- | --- |

 מבוסס על:  גלקטיק פוטבול 
 בימוי:  דז'אניק פאיזייב
 הופק בידי:  סרגיי סליאנוב דז'אניק פאיזייב אינוקנטי מלינקין אנטון זלאטופולסקי
 תסריט:  אנדריי רובנוב דז'אניק פאיזייב דרו רואו
 שחקנים ראשיים:  יבגני רומנצוב יבגני מירונוב מיכאיל יפרמוב סבטלנה איוואנובה ילנה יאקובלבה
 מוזיקה:  טוני נימן
 צילום:  מקסים אוסאדצ'יי
 מדינה:  רוסיה רוסיה
 חברת הפקה:  CTB Films Bonanza Studio KIT Main Road Post
 חברה מפיצה:  VGTRK רוסיה-1 WellGo USA
 שיטת הפצה:  וידאו על פי דרישה 
 הקרנת בכורה:  רוסיה 27 באוגוסט 2020  ארצות הברית ינואר 2021
 משך הקרנה:  118 דק' 
 שפת הסרט:  רוסית
 סוגה:  מדע בדיוני
 תקציב:  15,000,000 מיליון דולר
 הכנסות:  1,400,951 מיליון דולר
 אתר רשמי
 דף הסרט ב־IMDb
 
סמליל הסרט
שוער הגלקסיה (ברוסית: Вратарь Галактики; שווק במדינות המערב בשם Cosmoball) הוא סרט מדע בדיוני רוסי. הסרט הופק על ידי סרגיי סליאנוב ואינוקנטי מלינקין ובבימויו של דז'אניק פאיזייב, בתמיכת קרן הקולנוע הרוסי, חברת VGTRK וערוץ CTC.
הסרט מתרחש במוסקבה בעידן פוסט-אפוקליפטי לאחר שמלחמה גלקטית גרמה להשמדת הירח וכתוצאה מכך קטבי כדור הארץ השתנו. מעל עיר הבירה של רוסיה, מרחפת ספינת חלל חייזרית, המארחת משחק בשם קוסמובול - תחרות דומה למשחק כדורגל, אלא שתוצאות המשחק עלולות להכריע את גורלו של כדור הארץ. רבים ברוסיה ביקרו את הסרט בהיותו מושפע מסדרת האנימציה "גלקטיק פוטבול". בסרט מככבים יבגני רומנצב כאנטון, שוער הנבחרת הלאומית, עם ויקטוריה אגלאקובה, יבגני מירונוב, ילנה יאקובלבה, מיכאיל יפרמוב, דמיטרי נזארוב וסבטלנה איוואנובה, לצדו. הסרט תוכנן לצאת לאקרנים בבתי הקולנוע ברוסיה ב-24 בינואר 2019. אך בספטמבר 2018 נודע שתאריך ההקרנה הוזז ל-17 באוקטובר 2019. ברם, במהלך קומיק-קון רוסיה באוקטובר 2019, נודע שהסרט נדחה שוב וייצא לאקרנים באוגוסט 2020. ביוני 2020 נודע כי הסרט יוקרן בארצות הברית בינואר 2021.
הסרט הפך לשובר קופות הלאומי הגדול הראשון ברוסיה שיוצא לאקרנים לאחר השפעות התפרצות נגיף הקורונה ברוסיה שאילץ הגבלה על כמות הצופים בבתי הקולנוע והכניס סכום של 106 מיליון רובל רוסי (כמיליון דולר) לעומת תקציב של 786,4 מיליון רובל.
תקציר עלילת הסרט

השנה היא 2071. מה יקרה אם מוסקבה תראה כמו עיר שניטלה ממנה רשת החשמל, הופסק כל הייצור והעולם כולו צופה בדריכות במשחק בין-כוכבי?
כתוצאה ממלחמה גלקטית, שהתרחשה בסמיכות לכדור הארץ, הירח נהרס והקטבים השתנו. חללית עצומה מרחפת מעל פני כדור הארץ — זהו האצטדיון, אשר מארח אירוע ספורט דומה לכדורגל, אך מהיר בהרבה. שם המשחק הוא קוסמובול. כאשר המשחק מתחיל, כל העולם נעצר מלכת כדי לצפות באירוע. השחקנים נקראים אתלטים ובעיני האנשים הפשוטים הם בני אלים, מאחר שתוצאות כל משחק יקבעו את גורל הארץ.
צוות השחקנים

יבגני רומנצוב — אנטון, שוער הנבחרת הלאומית
יבגני מירונוב — בלו, מאמן הנבחרת
מיכאיל יפרמוב — וסילי, שוטר
דמיטרי נזארוב — מפקח המשטרה הראשי
ויקטוריה אגלאקובה — נטשה
ילנה יאקובלבה — אמו של אנטון
דמיטרי יארצב — אבי משפחת ביורגרוב
דריה יארצבה — בת משפחת ביורגרוב
סרגיי גלושקוב — מפלצת קוסמית
יוליה וינס — אמזונה
כריסטינה בלוחינה — אמזונה
סטניסלב רוגאצ'ב
סבטלנה איוואנובה
וולפגנג צ'רני
מריה ליסובאיה
איוואן איוואנוביץ'
יליזבטה טייצ'נצ'בה
יאן צפניק
הפקה > פיתוח

הבמאי דז'אניק פאיזייב החל לעבוד על הסרט כשהרעיון הראשוני היה סיפור על גיבור על רוסי שנלחם בפולשים חייזרים. בהמשך הרעיון התפתח לסיפור אודות בני כדור הארץ שהופכים לחלק מחברה גלקטית ונלחמת במשחקי כדור.
דז'אניק פאיזייב, שביים בעבר סרטים היסטוריים כדוגמת "גמביט טורקי" ו"אגדת קולובראט" נשכר לביים את הסרט יחד עם סרגיי סליאנוב כמפיק ותסריטאי. עבודת הצילום הוטלה על מקסים אוסאדצ'יי (אנ'), שצילם את הסרטים "דו-קרב" ו"סטלינגרד".
הפקה > ליהוק

לדמויות הראשיות לוהקו שחקנים לא מוכרים כיבגני רומנצב כאתלט רוסי. רומנצב הוא בוגר האקדמיה הממלכתית לספורט במוסקבה והרקע הזה סייע לו להיכנס לדמות השחקן האתלטי. לצדו לוהקה ויקטוריה אגאלקובה, בוגרת התיאטרון לדרמה וקומדיה של סנקט פטרבורג. אליהם צורפה מריה ליסובאיה, בוגרת מכון בוריס שצ'וקין לתיאטרון. השחקנית הרביעית הלא מוכרת שצורפה אליהם הייתה יליזבטה טאיצ'נאצ'בה, שחקנית שהתחרתה בעבר בביאתלון ובבית ספר לספורט במוסקבה. כל אלה לוהקו בשל הרקע הספורטיבי שלהם. אליהם צורפו שחקנים נודעים כילנה יאקובלבה, יבגני מירונוב, מיכאיל יפרמוב ואחרים.
הפקה > צילומים

הצילומים החלו בתחילת שנת 2017 ונערכו באולפני מוספילם והסתיימו בספטמבר אותה שנה.
הפקה > פוסט פרודקשן

על עבודת הפוסט-פרודקשן עמלה חברת Main Road Post בראשות ארמן יאחין. אחד האתגרים הגדולים בהפקה היא העובדה שיותר מ-50 דמויות הן דמויות דיגיטליות, שנוצרו מאפס בטכנולוגיה ממוחשבת, לכן במהלך צילומי הסרט, קירות האולפנים כוסו במסכים כחולים שאפשרו לעצב עליהם לאחר מכן באופן ממוחשב עולם שלם. חברת Main Road Post נבחרה לעצב את עולם הסרט בשל ניסיונה בעבודות מסוג זה בסרטים כמו "משיכה", "סטלינגרד", "דואליסט" ובסרט "אוגוסט. השמיני".
שחרור ושיווק

הסרט תוכנן לצאת לאקרנים ברוסיה ב-17 באוקטובר 2019, כך לדברי חברת CTB Film Company, שהוקמה ב-1992 בסנקט פטרבורג.
טיזר ראשון לסרט הוצג ב-30 בספטמבר 2017 במהלך פסטיבל "קומיק-קון רוסיה", כשהבמאי הציג את הסרט לקהל. קדימון מלא ראשון הוצג ב-16 בינואר 2018. באוקטובר 2019 נודע שתאריך יציאת הסרט נדחה שוב, הפעם לאוגוסט 2020. ביוני 2020 דווח שגרסה דוברת אנגלית תופץ בינואר 2021.
הערות שוליים

↑  «Вратарь Галактики»: У нас в Рязани космолет с глазами
↑  Вратарь Галактики, הכנסות באתר קרן הקולנוע הרוסי
↑  Первый уикенд на первом месте: "Вратарь Галактики" показал лучший результат с начала открытия кинотеатров‏, vesti.ru
↑  שוער הגלקסיה באתר Kinobusiness.com
↑  «Вратарь галактики» превратил футбол в игру на выживание
↑  "Вратарь Галактики" Джаника Файзиева выйдет в прокат в январе 2019 года
↑  Вышел финальный трейлер фантастического блокбастера "Вратарь Галактики"
↑  Стала известна дата выхода «Вратаря Галактики» с Евгением Мироновым
↑  Вратарь Галактики, 2019 Подробнее на https://www.kinoafisha.info/movies/8322877/ באתר kinoafisha.info
↑  От Козловского до Мориарти: звезды и блокбастеры на Comic Con Russia
1 2  Крупнейшие телеканалы страны помогут "Вратарю Галактики"‏, vesti.ru
↑  Касса в России растет, «Вратарь Галактики» побеждает без фурора
↑  Вратарь Галактики, הכנסות באתר קרן הקולנוע הרוסי
↑  Полмиллиарда госсубсидий: «Вратарь галактики» провалился в прокате
↑  Vestnik Kavkaza. "Dzhanik Fayziev to make film about Russian superhero".
↑  На Comic Con Russia рассказали о новом российском кино
↑  "How to shoot modern fiction: excursion to the Goalkeeper of the Galaxy". Russia news today. נבדק ב-24 באוגוסט 2018. {{cite web}}:  (עזרה)
↑  "הצגת הסרט שוער הגלקסיה". אינסטגרם.
↑  טיזר הסרט (2019)
↑  קדימון הסרט באתר יוטיוב
| דז'אניק פאיזייב |
| --- | --- | --- |
| סרטים שביים | קאמי (1991) • עצירה לפי דרישה  (2000) • גמביט טורקי (2005) • אוגוסט. השמיני (2012) • אגדת קולובראט (2017) • שוער הגלקסיה (2020) |  |
תל אביב-יפו סייברס

תל אביב-יפו סייברס (Sabres; מאנגלית: "חרבות") הייתה קבוצת פוטבול ישראלית מהעיר תל אביב-יפו ששיחקה בליגת הפוטבול הישראלית.
בעונתה הראשונה בליגה (2007/2008) סיימה הקבוצה את החלק הסדיר של העונה במקום הרביעי והאחרון במאזן 1-7, אך לאחר שניצחה את קבוצת תל אביב פיונירס במשחקי הפלייאוף זכתה במקום השלישי. בעונה שלאחר מכן, 2008/2009, סיימה הקבוצה במקום האחרון במאזן 1-7 פעם נוספת ולא העפילה לפלייאוף בעקבות הגדלת מספר הקבוצות בליגה.
עונת 2009/2010 סיימה הקבוצה במאזן 9-1 העפילה לגמר וזכתה בתואר הראשון של הקבוצה. בעונה שלאחר מכן, 2010/2011, שובצה לבית הצפוני וסיימה אותו עם מאזן של 8-2. גם בעונה זו העפילה הקבוצה לגמר הפלייאוף, אך הפעם הפסידה 30 - 32 למורדי יהודה. בעונת 2011/2012 סיימה הקבוצה במאזן 9-1 העפילה לגמר וזכתה בתואר בפעם השנייה. בעונת 2013/2012 סיימה הקבוצה במאזן 10-0 בעונתה הטובה ביותר העפילה לגמר וזכתה בפעם השלישית בישראבול.
בעונת 2013\2014 התפוצץ המשחק בין הקבוצה למורדי יהודה אשר הביאה להרחקת הקבוצה מהליגה לעונה, אך לאחר שכל שחקניה עזבו התפרקה הקבוצה.
טבלת עונות

| עונה | מאזן | פלייאוף |
| --- | --- | --- |
| 2007/08 | 1-7 | חצי גמר |
| 2008/09 | 1-7 | לא העפילה |
| 2009/10 | 9-1 | אלופת הליגה |
| 2010/11 | 8-2 | גמר |
| 2011/12 | 9-1 | אלופת הליגה |
| 2012/13 | 10-0 | אלופת הליגה |
| סה"כ | 38-18 |  |
תארים

זכיות בישראבול: 3 (2010,2012,2013)
הופעות בפלייאוף: 4
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
תנוחת טריפוד

תנוחת טריפוד יעשו בדרך כלל אנשים הסובלים ממצוקה נשימתית.
תנוחת טריפוד (באנגלית: Tripod) היא עמידה גופנית הנמצאת בשימוש לעיתים קרובות על ידי אנשים הסובלים ממצוקה נשימתית (כגון מחלת ריאות חסימתית כרונית) או אנשים שחסר להם אוויר (כגון אדם שרץ ספרינט). בתנוחת טריפוד, האדם יושב או עומד רוכן קדימה ותומך בפלג גופו העליון עם הידיים על הברכיים או על משטח אחר. בקרב אנשי מקצוע בתחום הרפואה, מטופל המאמץ את תנוחת טריפוד נחשב לאינדיקציה לכך שהמטופל עלול להיות במצוקה נשימתית. במצב של כאבים בחזה ללא נשימה מאומצת, תנוחת החצובה עשויה להצביע על דלקת קרום הלב חריפה.
מומחים סברו כי שימוש בתנוחת טריפוד מייעל את מכניקת הנשימה על ידי ניצול שרירי הצוואר והחזה העליון כדי להכניס יותר אוויר לריאה. כשהזרועות תפוסות ברגל או בכול דבר אחר, התכווצות החזה גורמת להגבהה של הדופן הקדמית של החזה.
תוודרוס הראשון, קיסר אתיופיה

תווֹדְרוֹס הראשון (געז: "ቴዎድሮስ", גרסה אתיופית של השם "תאודור") היה קיסר האימפריה האתיופית בשיא תקופת תור הזהב. תוודרוס  היה בנו של הקיסר דווית הראשון, ירש את אביו לאחר מותו ב-6 באוקטובר 1412 תחת השם "וולדה אנבסה" ("בן האריה").
חרף העובדה שמלכותו נמשכה רק 9 חודשים, תקופתו של תוודרוס הייתה השיא של תקופת הזוהר האתיופית. החוקר ג'יימס ברוס מסביר:
כנראה שמשהוא מאוד מיוחד קרה בזמן זה, למרות שמלכותו הייתה כל כך קצרה, זאת הייתה התקופה הטובה ביותר בחבש. יש כאלו שמאמינים שתקופה כזו תחזור שוב, ותימשך אלף שנים, ובתקופה הזאת כל המלחמות תפסקנה וכולם יהנו מאושר והרבה שלום.
וואליס באדג' חוזר על מה שכתב בספרו הסינקסריום שהקיסר תוודרוס היה "איש דתי מאוד, וחובב גדול של ספרות דת". באדג' מוסיף שתוודרוס רצה לעלות לרגל לירושלים, אבל שוכנע שלא לעשות זאת בגלל האבונה "שחשש לביטחונו", למרות שעל פי באדג' תוודרוס ביטל את ההסכם של יקונו אמלק שהוריש לכנסייה שליש מאדמות הממלכה.
תוודרוס נהרג על חופו של נהר האוואש בזמן שלחם בסולטונות אדאל ב-23 ביוני 1413, הקיסר נקבר במנזר סטפן הקדוש שבאי דגה שבאגם טאנה. מאוחר יותר הוא נקבר מחדש בידי הקיסר באדה מרים הפעם במנזר אתרוסנה אגזאתנה מריאם שבסאינת.
הערות שוליים

↑  E. A. Wallis Budge, A History of Ethiopia: Nubia and Abyssinia, p. 301 
 באדג' טוען בספר כי תוודרוס מלך שלוש שנים ולא תשעה חודשים.
↑  E. A. Wallis Budge, A History of Ethiopia: Nubia and Abyssinia, p. 301
| השושלת הסולומונית |
| --- | --- | --- |
| תור הזהב | יקונו אמלק • יאגבה ציון • סינפה ערד הרביעי • חיזבה אסגד • קידמה אסגד • ג'ין אסגד • סבא אסגד • וואדם ערד • עמדה ציון הראשון • ניואיה קראסטוס • ניואיה מריאם • דווית הראשון • תוודרוס הראשון • יסחק הראשון • אנדראיאס • תקלה מריאם • סארוו ייאסוס • עמדה ייאסוס • זרע יעקב • באדה מריאם הראשון • אסכנדר • עמדה ציון השני • נהואד |  |
| תקופת השפל | דווית השני • גלאוודיוס • מינאס • סרצה דנגל • יעקב • זה דנגל • יעקב |  |
| ענפים | השושלת הגונדרית • השושלת השאוונית • השושלת התיגראינית • השושלת הגוג'אמית |  |
האימפריה האתיופית
| 0 | 1 | 2 |
| --- | --- | --- |
| הקודם: דווית הראשון | קיסר האימפריה האתיופית  6 באוקטובר 1412 - 23 ביוני 1413 | הבא: יסחק הראשון |
תומאס טאונסנד, ויקונט סידני הראשון

תומאס טאונסנד, ויקונט סידני הראשון (באנגלית: Thomas Townshend, 1st Viscount Sydney;‏ 24 בפברואר 1733 –  30 ביוני 1800) היה פוליטיקאי בריטי שכיהן כחבר בית הנבחרים משנת 1754 ועד 1783, כאשר קיבל תואר אצולה כברון סידני. הוא כיהן במספר משרות חשובות בקבינט ממשלת בריטניה במחצית השנייה של המאה ה-18. הערים סידני שבנובה סקוטיה, קנדה וסידני שבניו סאות' ויילס, אוסטרליה, נקראו על שמו ב-1785 וב-1788, בהתאמה.
ראשית חייו

תואמס טאונסנד נולד בטירת ריינהאם (Raynham Hall) שבמחוז נורפוק, כבנו של תואמס טאונסנד (אנ'), בנו השני של צ'ארלס טאונסנד, הוויקונט השני טאונסנד, שנודע בכינוי "טאונסנד לפת" ("Turnip" Townshend) בשל יוזמותיו החקלאיות. אמו של תומאס טאונסנד הצעיר, אלביניה, הייתה בתו של ג'ון סלווין. הוא התחנך בקולג' קלייר שבקיימברידג'.
חיים אישיים

ב-1760 נשא טאוסנד את אליזבת, בתו של חבר הפרלמנט ריצ'רד פויס. הלורד סידני נפטר ב-30 ביוני 1800, בגיל 67. הוא נטמן בכנסיית סנט ניקולאס שבצ'יזלהרסט. את תואר האצולה שלוט ירש בנו ג'ון (אנ').
הערות שוליים

↑  "Townshend, Thomas (TWNT750T)". A Cambridge Alumni Database. University of Cambridge.
↑  Thomas Townshend, 1st Viscount Sydney - The Chislehurst Society
| --- | --- |
בקרת זהויות :  GND: 1025023927  ISNI: 0000 0000 6390 9933  LCCN: n91006922  SNAC: w6j395sm  Trove: 1224484  VIAF: 55783848   WorldCat (עם VIAF): 55783848
תורת המספרים האדיטיבית

תורת המספרים האדיטיבית היא תת-תחום של תורת המספרים העוסק בחקר קבוצות של מספרים שלמים והתנהגותן ביחס לפעולת החיבור. באופן מופשט יותר, תורת המספרים האדיטיבית חוקרת שאלות דומות בחבורות אבליות ובחבורות למחצה אבליות.
הגדרה עיקרית בתורת המספרים האדיטיבית היא הסכום של שתי תת-קבוצות A ו- B של חבורה אבלית G ,
בעיות מרכזיות רבות עוסקות בחישוב קבוצות מהצורה 
 A+A, או  A+A+A וכו', כאשר A היא קבוצה מעניינת של מספרים טבעיים. שתי בעיות קלאסיות מסוג זה הן השערת גולדבך (שהיא ההשערה שכל מספר זוגי הוא סכום של שני ראשוניים-כאן A היא קבוצת הראשוניים) ובעיית וארינג (שבה A היא קבוצת החזקות ה-kיות של שלמים).
תוצאות מרכזיות

1. וינוגרדוב הוכיח את השערת גולדבך החלשה לפיה כל מספר אי זוגי גדול מספיק הוא סכום של שלושה ראשוניים, ולכן כל מספר זוגי גדול מספיק הוא סכום של ארבעה ראשוניים.
2. הילברט הוכיח את השערת וארינג לפיה לכל מספר שלם k > 1 יש קבוע C(k) שעבורו כל מספר טבעי הוא סכום של C(k) חזקות kיות.
כלים

כלים מרכזיים בתורת המספרים האדיטיבית הם שיטת המעגל של הארדי-ליטלווד, שיטות נפה וצפיפות שנירלמן.
שרה גוד (1653)

| --- | --- |
 לידה:  21 ביולי 1653 וונהם, מסצ'וסטס
 הוצאה להורג:  29 ביולי 1692  (בגיל 39) סיילם, מסצ'וסטס
 מדינה:  אנגליה 
 לאום:  אנגלי
 עיסוק:  עקרת בית
 שפות היצירה:  אנגלית 
 בן זוג:  דניאל פול (נפטר ב-1682), ויליאם גוד
 צאצאים:  דורותי גוד, מרסי גוד
 
אבן המצבה של שרה גוד בסיילם
שרה גוד (באנגלית: Sarah Good;‏ 21 ביולי 1653 – 29 ביולי 1692) הייתה אחת הנשים הראשונות שהואשמו בכישוף במסגרת משפטי המכשפות בסיילם בשנת 1692 במושבה מסצ'וסטס.
חייה

שרה גוד נולדה ב-1653 במסצ'וסטס. אביה, ג'ון סולארט, היה בעל מסבאה אמיד. בהיותה אישה צעירה, אביה התאבד ולא השאיר אחריו צוואה. חלק הארי של נחלתו עבר לשני בניו ולאלמנתו, ושבע בנותיו קיבלו יחדיו חלקה קטנה, וגם זו נגזלה מהן בידי בעלה החדש של אימם. גוד נותרה ללא נדוניה. פתרונה היה להתחתן עם דניאל פול, שנפטר זמן קצר לאחר החתונה והשאיר לה חובות עצומים.
גוד נאלצה לכסות את חובות בעלה הראשון, מה שרושש אותה ואת בעלה השני, ויליאם גוד, והפך אותם לחסרי בית שנאלצו לקבץ נדבות מתושבי סיילם.
האישום

ב-6 במרץ 1692, אליזבת' פאריס, בתו של הכומר סמואל פאריס, וקרובת משפחתה אביגיל ויליאמס האשימו את גוד בכישוף. הנערות הצעירות טענו כי ננשכו, נצבטו ועברו התעללות. כאשר סמואל פאריס שאל אותן "מי התעלל בכן?" הנערות צעקו את שמותיהן של שלוש נשים: טיטובה, שרה אוסבורן ושרה גוד. טיטובה הייתה ככל הנראה שפחה מברבדוס שסמואל פאריס הביא למסצ'וסטס. היא הייתה הדמות המרכזית במשפטי המכשפות מכיוון שהודתה שהייתה מכשפה ובכך העניקה חיזוק להאשמות במעשי כישוף.
האישום > האירועים שהובילו לאישום

גוד הגיעה ממעמד כלכלי נמוך ונקלעה למצב כספי קשה מאוד בשל מנהגי ירושה שלא התחשבו בבנות ובגלל החוב של בעלה הראשון, דניאל פול. המאשימים במשפטי המכשפות ובמיוחד במשפטה של שרה גוד, הצהירו לעיתים קרובות שהסיבות לכעס ולחוסר שביעות הרצון של המכשפות הן קנאה וצרות עין. התלות שלה בחסדי השכנים חיזקה את החשד שהיא ונשים נתמכות אחרות עסקו בכישוף. גם מערכת היחסים שלה עם בעלה השני ועם שכניה תרמו לאישומים. ויליאם גוד טען שבגלל "יחסה הרע" של אשתו כלפיו הוא מפחד שהיא מכשפה, ושהתנהגותה לא מקובלת עליו ולא עומדת בציפיות שלו ממנה כרעייה. שכניה האשימו אותה שהיא הטילה כישוף על שתי נשים וכתוצאה מכך, לעיתים קרובות ובאופן לא קבוע, הן סבלו עינויים אותם לא ניתן היה להסביר. סיבה נוספת להאשמות של שכניה הייתה שהיא קראה תיגר על הערכים הפוריטניים הנהוגים.
האישום > המשפט

משפטה של גוד נערך ב-25 במרץ 1692. היא הואשמה בכך שבחרה להתעלל "וללעוג [לילדים] במקום לעזור להם להגיע לגאולה" ולכן לא עמדה בדרישות הפוריטניות של שליטה עצמית ומשמעת. לפי עדויות, מיד כשהכניסו אותה לאולם, החלו המאשימות להתנדנד קדימה ואחורה ולהשמיע אנחות, כאילו בתגובה לנוכחותה של גוד. במהלך המשפט, אחת המאשימות התחילה לפרכס. כשנגמר ההתקף, היא טענה שגוד תקפה אותה בסכין. היא אפילו הציגה חלק ממנו, וטענה שהוא נשבר במהלך התקיפה לכאורה. אולם, תושב העיר ששמע את ההצהרה, נעמד וסיפר לבית המשפט שהחלק השבור שייך לסכין שלו שנשבר יום לפני כן ושהנערה הייתה עדה לכך. הוא הציג את החלק השני של הסכין כדי להוכיח שמה שסיפר הוא אמת לאמיתה. לאחר שמיעת העדות הזו, השופט ויליאם סטוטן, שהאמין לסיפורה של הנערה, רק גער בה על כך שהגזימה בתיאורה.
גם גוד וגם שרה אוסבורן הכחישו את הטענות כלפיהן, ואילו טיטובה הודתה שהיא "משרתת השטן". היא הצהירה שאדם גבוה לבוש שחורים פנה אליהן ודרש שיחתמו את שמותיהן בספר חשוב. טיטובה אמרה שבהתחלה סירבה, אבל לבסוף רשמה את שמה אחרי שגוד ואוסבורן הכריחו אותה. היו עוד שישה שמות אחרים בספר אותם לא יכלה לראות. היא גם אמרה שגוד ציוותה על החתול שלה לתקוף את אליזבת' הוברד, מה שהסביר את השריטות וסימני הנשיכות שעל גופה. היא דיברה על כך שראתה את גוד מוקפת ציפורים צהובות ושחורות, ושגוד גם שלחה אותן לפגוע בנערות. כשהנערות התחילו לפרכס שוב, טיטובה טענה שהיא יכולה לראות ציפור צהובה בידה הימנית של גוד. המאשימות הצעירות הסכימו עם טענתה.
לגוד ניתנה ההזדמנות להגן על עצמה מול שנים־עשר המושבעים, היא טענה שהיא חפה מפשע ושטיטובה ואוסבורן הן המכשפות האמיתיות. אולם, בסופו של דבר, הורשעה גוד בכישוף ונידונה למוות. ב-29 ביולי 1692, הוצאה שרה גוד להורג בתלייה ביחד עם עוד ארבע נשים אחרות שהורשעו בכישוף. ארבע הנשים האחרות חיכו בשקט להוצאה להורג, ואילו גוד המשיכה להצהיר בתקיפות שהיא חפה מפשע. הכומר ניקולס נויס התעקש להמשיך במאמציו לשכנע את גוד להתוודות על פשעיה, אך לא נחל הצלחה.
בזמן מאסרה, הייתה גוד בהיריון וילדה את בתה בכלא באיפסוויץ' שבמסצ'וסטס. התינוקת נפטרה לפני שאימה הוצאה להורג.
הערות שוליים

↑  K. David Goss, The Salem Witch Trials: A Reference Guide - Biography of Sarah Good, USA: Greenwood, 2008
↑  Paul Boyer, Stephen Nissenbaum, Salem Possessed: The Social Origins of Witchcraft, Harvard University Press, 1976-01-01, ISBN 978-0-674-28266-7
↑  Frances Hill, A delusion of Satan : the full story of the Salem witch trials, New York : Doubleday, 1995, ISBN 978-0-385-47255-5
↑  The examination of Sarah Good, March 1, 1692, web.archive.org, ‏2011-01-20
↑  "A Brief and True Narrative, by Deodat Lawson, 1692," from Narratives of the Witchcraft Cases, 1648-1706, web.archive.org, ‏2007-11-13
↑  Death Warrant for Sarah Good, Rebecca Nurse, Susannah Martin, Elizabeth How and Sarah Wilds, web.archive.org, ‏2012-09-18
לקריאה נוספת

Hansen, Chadwick. (1969) Witchcraft at Salem. New York, NY: George Braziller
Upham, Charles (1980). Salem Witchcraft. New York: Frederick Ungar Publishing Co. (2 volumes), V. 2 pp. 11-17, 268-69
שירות החילוץ הימי (רוסיה)

| --- | --- |

 מידע כללי
 משרד אחראי:  הסוכנות הפדרלית לתחבורת ימים ונהרות
 סוכנות אם:  משרד התחבורה של רוסיה
 תאריך הקמה:  23 באוגוסט 1956
 http://morspas.com
 
שירות החילוץ הימי (ברוסית: Морская спасательная служба) הוא גוף ממשלתי של הסוכנות הפדרלית לתחבורת ימים ונהרות במשרד התחבורה של רוסיה, שאחראי לביצוע משימות חילוץ ימי והוא מהווה שירות חילוץ מקצועי העוסק במבצעי חילוץ, חיפוש והצלה בתחום הפעילות הימית בהתאם לדרישות החקיקה של הפדרציה הרוסית ונורמות החוק הבינלאומי לענייני גבולות ימיים. השירות כולל צוותי חירום המשתפים פעולה עם המשרד למצבי חירום והגנה אזרחית של רוסיה.
היסטוריה

ההחלטה על הקמת שירות חילוץ ימי התקבלה על בסיס צו של מועצת השרים של ברית המועצות מ-23 באוגוסט 1956. על פי צו זה, העבודות להרמת ספינות טבועות וביצוע עבודה טכנית תת-מימית הועבר לשירות חדש במסגרת משרד הצי של ברית המועצות. במהלך השנים, עבר שירות החילוץ הימי מספר שינויים מבניים וארגוניים.
בשנת 2004, שירות החילוץ הימי הועבר לאחריות הסוכנות הפדרלית לתחבורת ימים ונהרות של משרד התחבורה והוא מפעיל מרכז תיאום חילוץ ימי ראשי (GMSKT), הפותר בעיות בארגון ותיאום מבצעי חיפוש והצלה של אנשים במצוקה בים באזורי החיפוש וההצלה של הפדרציה הרוסית.
מבנה

השירות כולל 12 סניפים:
סניף ים אזוב-הים השחור;
סניף הים הבלטי;
סניף קלינינגרד;
סניף הים הכספי;
סניף קמצ'טקה;
סניף קזחסטן;
סניף פרימוריה;
סניף הים הצפוני;
סניף סחלין;
סניף טבר;
משימות

הבטחת בטיחות בעבודה על פרויקטים ימיים
גרירת ספינות ומבנים מורכבים, כולל פלטפורמות קידוח ימיים
עבודות טכניות תת-ימיות (צלילה)
אספקת שירותי צי, כולל ספינות לעבודות גאופיזיות, גיאוטכניות ושימוש בכלי רכב תת-ימיים בשליטה מרחוק
פעולות בים העמוק באמצעות כלי רכב תת-ימיים בשלט רחוק
פעולות חילוץ חירום באגני הים
ביצוע תצפית הידרומטאורולוגית ומחקר אקולוגי
עבודות הידרוגרפיות
הובלת סחורות מסוכנות, כולל חומרים רדיואקטיביים במיכלים מיוחדים
ביצוע הכשרה במרכז אימונים והדרכה מקיף